google/wiki40b huggingface dataset:
Alfred Romer

Biografi

Alfred Romer ble født i White Plains i New York i 1894 og studerte ved Amherst College og Columbia University. Han meldte seg til American Field Service i Frankrike under første verdenskrig i 1917 og som soldat senere samme år.
I 1919 vendte han tilbake til USA, og i 1923 fikk han stilling som førsteamanuensis ved geologisk og paleontologisk avdeling på University of Chicago. Han var både aktiv forsker og foreleser, med særlig interesse for virveldyrenes utvikling i paleozoicum. Feltarbeidsprogrammene hans første til at mange viktige fossiler fra perm ble tilført universitetets museumssamling: The Walker Museum of Paleontology. I 1946 ble han professor i biologi ved Harvard University, og samme år ble han også utnevnt til direktør ved Harvard universitets Museum of Comparative Zoology.

Forskning på form og evolusjon

Romers interesse lå hovedsakelig på virveldyrenes evolusjon. Ved å kombinere paleontologiske funn, komparativ anatomi og embryologi la han grunnlaget for mye av vår kunnskap om evolusjonen fra fisk til panserpadder og videre til de første krypdyrene. Særlig viktig var hans inndeling av krypdyr i fire underklasser basert på åpninger i kraniet bak øyet (se anapsider, synapsider, diapsider og euryapsider).

Han vektla alltid sammenhengen mellom form og funksjon hos dyr, og hvordan dyr utviklet seg som en respons til miljøskiftninger.
I 1933 utgav Romer tekstboken Vertebrate Paleontology, som var den første boka som tok for seg alle grupper av virveldyr, både fossile og nålevende. Boka inneholdt en systematisk oversikt over alle virveldyr, systematikk som den gangen kunn fantes spredt rundt i spesialistlitteratur for de forskjellige gruppene, og kombinerte dem i en enkel og oversiktlig systematikk. Hans klassifikasjon er det som i dag er tradisjonell virveldyrsystematikk. Romers systematikk ble fulgt av mange etterfølgende forskere (særlig Robert Carroll), og er i bruk den dag i dag.

Oppkalt etter Romer

En liten Captorhinide (et urreptil) beskrevet i 1937 ble gitt navnet Romeria etter Romer, og i fylogenetisk systematikk brukes «Romeriida» om alle nålevende krypdyr og deres fossile slektninger, utenom skilpadder.

I 2007 ble et eksempler av en «proto-dinosaur» funnet og gitt navnet Dromomeron romeri. Artsnavnet er «til ære for paleontologen Alfred Romer, en nøkkelfigur i evolusjonssforskningen». Funnet er viktig i forståelsen av dinosaurenes utvikling fordi det viser at dinosaurer og proto-dinosaurer levde side om side så lenge som 15-20 millioner år.
Piers Blaikie

Biografi

Han er en sentral og innflytelsesrik forsker innen feltet politisk økologi, og har gjennom hele karrieren arbeidet i skjæringspunktet mellom utviklingsstudier og geografi, med hovedvekt på forholdet natur/samfunn. 
Han tok en bachelorgrad i geografi ved University of Cambridge i 1964, og en mastergrad samme sted i 1967. I 1971 fikk han en ph.d.-grad i geografi ved samme universitet.
Etter avsluttet mastergrad underviste han ved University of Reading (1967–1972) og University of East Anglia i flere perioder før han ble utnevnt til professor der, ved School of Development Studies, en stilling han hadde til 2003. Deretter har han vært professorial fellow samme sted og gjesteforsker og gjesteprofessor ved flere andre universiteter. I perioden 1998–2003 var han professor II ved Institutt for geografi, NTNU. 
I 2007 ble han professor emeritus.
Koomeys lov

Koomeys lov er en «lov» om eksponentiell vekst for ytelse innen informasjonsteknologi, oppkalt etter Jonathan Koomey ved Stanford University. Den sier at energibehovet som kreves for en gitt mengde databehandling halveres hver 18. måned (eller 1,57 år for å være eksakt), og at denne forbedringen i ytelse har pågått siden 1940-tallet, hvorav trenden har vært helt stabil siden 1950-tallet (korrelasjonen viser R² på over 98 % siden da). Loven er relativt ny - forskningen som nevner trenden ble publisert i mars 2010, en mye eldre "lov" som omhandler noe av det samme er Moores lov.
Langtidsimplikasjonene av loven er at batterimengden som trengs for å klare en viss datamengden vil falle med en faktor på 100 hvert tiår. Denne økte effektiviteten gir ressursbesparelser som har gjort avanserte mobile enheter (som smarttelefoner og nettbrett) teknisk mulig, da de ellers ville gått tom for batteri umiddelbart, samt raskere enheter med tilgang til strømnettet økonomisk mulig, siden strømmengden disse ville krevd ville ellers økt noe enormt i sammenheng med deres forbedrede tekniske egenskaper. Som Dagbladet påpekte i en artikkel i november 2011: I dag koster det like mye å gi strøm til 10.000 transistorer som det gjorde å gi strøm til én i 1971. Hadde dagens kraftige laptoper kostet like mye å drive nå som da, hadde vi snakket om årlige strømutgifter på nærmere 1,8 millioner kroner.
Bombefly

Et bombefly er et fly konstruert spesielt for angrep mot fiendtlige styrker på bakken.

Bombeflyets utvikling

I starten av flyvningens historie ble krigsfly brukt som observasjonsfly overfor fremmede troppebevegelser og egne artillerinedslag og som kurérfly. Etter hvert utviklet man imidlertid fly som var kun tenkt som bombefly, og i nyere tid spiller taktiske og strategiske bombefly en sentral rolle i en hver krigssituasjon.

Mellomkrigstiden

I mellomkrigstiden ble det utviklet fly kun beregnet til bombing, og etter hvert som nyttelasten økte kunne maskinene enten bære noen få store bomber (opptil 1 tonn) eller mange mindre bomber. I sistnevnte tilfelle var det ikke plass til bombene under flyet, så bomberom ble utviklet hvor bombene lå i holdere og ble sluppet ut gjennom bombelukene i bunnen av flyet.

Andre verdenskrig

I løpet av andre verdenskrig gikk våpenkappløpet i høygir, og det ble utviklet et stort antall både strategiske og taktiske bombefly. De strategiske bombeflyene var hovedsakelig store fly med lang rekkevidde og muligheten til å frakte bombelast på opptil 10 tonn. Den strategiske bombetaktikken gikk ut på å bombe infrastruktur og industrielle mål. De taktiske bombeflyene var på den annen side mindre, lettere og raskere bombe- eller angrepsfly som ble satt til bombing av bakkestyrker eller andre rent militære mål. Under andre verdenskrig ble det også mulig for strategiske bombefly å utføre såkalt teppebombing, der store områder bombes systematisk. Dette var også en taktikk som ble videreført i Vietnamkrigen.

Bestykning

Til forsvar mot fiendtlige jagerfly ble det innført sekundær bevæpning av manuelt betjente maskingeværer, monteret i flyets sider, top, bunn, for og akter, ofte i spesielt innrettede, dreibare kanontårn (turrets). Mer moderne forsvarsmekanismer består blant annet av sensorer, som reagerer dersom fiendtlig radar er låst på flyet. I slike tilfeller kan man etterlate et kunstig radarekko etter seg i luften ved å skyte ut chaff – små sølvfoliestrimler som faller sakte mot bakken og som reflekterer radarstråler. Er flyet mål for varmesøkende missiler, kan det skytes ut flares – lyskuler, som ved hjelp av sterk varmestråling lokker missilet bort fra flyet.
Rongjiang

Samferdsel

Kinas riksvei 321 løper gjennom området. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i provinsen Sichuan.
Klevstad

Klevstad (gnr. 78) er en av de minste gårdene på Vestvågøy. Den ligger øverst oppe i Indre Steinfjorden mellom Krogtoft i sørvest, Evjen i nord, Borg i Lofoten i nordøst og Holdal i sør sørøst.

Eiere og bruksinndeling

Klevstad har vært under Kongens eiendommer, med mange leilendinger som drivere fra 1 og opp til 3. Ut over 1800-tallet fikk gården 3 bruksnummer, slektene etter de tre kjøperne er fortsatt beboere på brukene.
På 1960-tallet var det 9 brukere på 8 fjøs med sau og ku

Annet

En gammel ferdselsvei/kirkevei brukt av gården og gårdene lengre ut i Steinfjorden går over til Borg og Borge kirke. Deler av dette partiet kalles i dag Kjerkfjellet.

Nåtid

I 2016 er hele gården i drift i form av 3 bruk – de drives med kyr, sau og fôrproduksjon. Klevstad har 13 bolighus, de fleste er helårsbebodd.
Ghent kullkraftverk

Ghent kullkraftverk er et kullkraftverk i Carroll County, delstaten Kentucky i det sentrale USA. Det har en installert produksjonskapasitet på 2 224 MW, fordelt på 4 like store blokker / turbiner. Dette er delstatens nest største termiske kraftverk målt etter installert produksjonseffekt. Operatør er Kentucky Utilities Co, som eies a E.ON. Antall ansatte er 230.
Anlegget ble bygget ut i årene 1974–1984. Brenselkilden er bitumenøst kull. Det ble slupept ut 12,93332 mill. tonn CO₂ i 2006.
Jeffrey Dahmer

Bakgrunn, ungdomsår

Jeffrey Dahmer var sønn av Lionel og Joyce Dahmer. Han var et tilsynelatende normalt barn opp til ca 10 års alder, da han ble mer innesluttet og asosial. I tenårene begynte han å sykle omkring i nærområdet for å lete etter døde dyr som han kunne ta med hjem for å dissekere. En gang kom man over ham i ferd med å sette opp en død hunds hode på en pinne.
Da han begynte på Highschool hadde han tilsynelatende ingen spesielle intresser, men han var snill, ordentlig og klarte skolen bra, selv om han iblant ble ertet og slått av andre elever på skolen. Dahmer kom senere inn på Ohio State University men hoppet av etter en fjerdedel av tiden, som han for det meste tilbragte beruset på grunn av et voksende alkoholproblem.
Dahmers far Lionel tvang i 1979 i stedet sin sønn inn i hæren. Etter to år ble han imidlertid sparket ut og dro til Florida, ettersom han ikke ville møte sin far og stå til ansvar for nok en gang å ha mislyktes. I Miami Beach begynte han å arbeide i en delikatesseforretning. Sin lønn brukte han for det meste på alkohol og ble kastet ut av sitt motellrom fordi han ikke klarte å betale. Han reiste da hjem til Ohio, der han i 1981 med sin fortsatte drikking ble tatt for fyll og plagsom oppførsel.

Boende hos tante

Dahmer flyttet hjem til sin farmor i West Allis der han skulle bo de neste seks år. En dag fant tanten en utstillingsdukke i hans garderobe, helt kledt i kvinneklær som Dahmer hadde stjålet fra en forretning. Senere fant man en magnumrevolver liggende gjemt under hans seng og en lukt spredtes fra kjelleren der Dahmer for sin far hadde påstått at han hadde dissekert et ekorn for så å forsøke å løse den opp med kemikalier. Dahmer ble rundt denne tiden (1982 og 1986) også tatt og dømt for blotting i to tilfeller; i det siste da han onanerte foran to gutter.
I 1985 ble Dahmer ansatt ved Ambrosia Chocolate Factory i Milwaukee, der han arbeidet nattskift seks dager i uken.
Sommeren 1988 bad farmoren sin sønnesønn om å flytte ut. En dag etter at han hadde flyttet inn i sin nye leilighet ble han tatt for seksuell antastelse av en 13-årig gutt ved navn Somsack Sinthasomphone. Dahmer ble felt i retten og dømt til fem års overvåkning og ett år i arbeidsleir, noe han fikk forlate to måneder før full soning. Han flyttet i mai 1990 inn i en ny lelighet ved 924 North 25th Street i sentrale Milwaukee hvorfra han straks innledet en bane med en serie av mord som ikke sluttet før han ble oppdaget i juli 1991.

Død

Den 28. november 1994 drepte Christopher Scarver Jeffrey Dahmer og Jesse Anderson med et jernrør fra en vekt i fengselets treningsrom. Scarver hevdet at han var Guds sønn, og at han ved å drepe Dahmer og Anderson fulgte Hans vilje. Noen mener at rase spilte en rolle i drapene, ettersom de fleste av Dahmers ofre var svarte, mens Anderson drepte sin kone og skyldte på en svart mann. Dahmer har i et intervju sagt at han drepte mennesker han var fysisk tiltrukket av.
Gjøvik kapell og gravlund

Gjøviks største gravplass ligger på Vikengen nedenfor Østre Totenveg. Kirkegården (som i dag gjerne tituleres som gravlund) ble innviet i 1906. Det stavkirkeinspirerte kapellet er oppført i tre etter tegninger av kommuneingeniør Peter Rosendahl  og stod ferdig i 1911.
Gravlunden omfatter 39 dekar, og ytterligere 10 dekar er regulert, men ikke tatt i bruk. Det er plass til ca. 5540 graver, ifølge fellesrådet.
Våtromsnorm

Byggebransjens våtromsnorm er en frivillig norm som tilsier hvordan bad og våtrom skal bygges. Det er tek 10 som er forskriften og sier hvilke minimumsstandarder et våtrom skal ha. Våtromsnormen er antatt å oppfylle et høyere nivå enn nivået til tek 10 på våtrom. Våtromsnormen administreres av Fagrådet for våtrom, som i samarbeid med SINTEF utarbeider forslag til løsninger ved bygging av våtrom. 
Våtromsnormen er ikke lovfestet. Det er en veiledende oppskrift for hvordan våtrom kan og bør oppføres for å være i overensstemmelse med reglene i TEK 10. 
Selv om våtromsnomen ikke er lovfestet, er det vanlig at håndverker og forbruker avtaler at våtromsnormen skal følges ved oppussing eller oppføring av våtrom. Dette blir da en del av avtalen mellom partene. 
Våtromsnormen gir forbruker krav på bedre dokumentasjon på hvordan våtrommet er oppført enn det som følger av TEK 10. Dokumentasjonskrav omfatter tegninger av faktiske løsninger som er brukt, beskrivelse av faktiske løsninger, produktbeskrivelser av synlige produkter på våtrommet, dokumentasjon på bruk og vedlikehold samt kontrolldokumentasjon.

Historikk

Våtromsnormen kom inn i byggebransjen da det oppsto alt for mange vannskader i norske bygninger. Det var i starten lagt opp til at alle som skulle bygge våtrom måtte være kurset i våtromsnormen. Dette ble ikke et krav. Per 2015 er våtromsnormen en frivillig ordning.

Utdannelse

Utenom forslag til løsninger for å bygge våtrom holder Fagrådet for Våtrom kurs for håndverkere.

Materialer

Fagrådet for våtrom godkjenner også produkter som kan brukes på våtrom i Norge.
Jinchuan-demningen

Jinchuan-demningen er en demning med vannkraftverk under bygging i provinsen Sichuan i Kina, i vassdraget Dadu He, ei sideelv til midtre løp av Chang Jiang. Det er igangsatt byggearbeider på anleggsstedet.
Total effekt blir inntil 800 MW, som vil gjøre kraftverket til et av de 320 kraftigste i verden.
Yuji Kamimura

Karriere

Yuji Kamimura startet sin profesjonelle karriere i Omiya Ardija i 1998.
Micropeltus

Utseende

Middelsstore, blankt svarte gullbasser med gule tegninger. Kroppen er bredest nær pronotums forende, jevnt tilsmalnende bakover.

Levevis

Larvene lever gjerne i råtnende ved eller annet dødt, organisk materiale.

Utbredelse

Slekten er utbredt på Madagaskar.
Public Broadcasting Services

Bakgrunn

Kringkasting av radio startet på Malta i 1935, og i 1962 startet de første regulære tv-sendingene. Radioselskapet og fjernsynsselskapet drev hver for seg. Tv-sendingene ble drevet av selskapet Rediffusion, en London-basert uavhengig kringkaster.
I 1975 ble tv-kanalen og Malta radio nasjonalisert og samlet, gjennom opprettelsen av Telemalta Corporation. Det statlige kringkastingsselskapet ble senere kjent som Xandir Malta (XM) og overtok medlemskapet i Den europeiske kringkastingsunion (EBU), som TVM hadde innehatt siden 1970. 
I mars 1991 vedtok det maltesiske parlamentet en ny lov som regulerte kringkastingssektoren basert på pluralisme. Loven trådte i kraft 1. juni 1991 og førte til opprettelsen av Public Broadcasting Services (PBS). Siden 2003 har PBS vært Maltas eneste medlem av EBU.
Driva Snødatter

Driva (norrønt Drífa, «snødrev») er ei gyger, en kvinnelig jotne, som representerer en form for eldre naturguddom som er vagt definert i norrøn mytologi. Hun er datter av Snø, som synes å være en personifisering av snø, søster av Torre («Barfrost»), Fonn («snøfonn»), og Mjoll («fint snøfokk»), som alle er aspekter av Snøs personifisering. Snø nedstammer fra Fornjot.
Driva nevnes i den første delen av Snorre Sturlasons Ynglingesaga som er en senere redegjørelse av de eldre mytene. Snorres hensikt er å forklare mytene og verdsliggjøre dem.
Her fortelles det at en av de mytiske konge i Uppsala, Vanlande, sønn av Sveigde, reiste til Finland hvor han overvintret hos Snø den gamle. Der fikk han gifte seg med Driva, Snøs datter, men om våren reiste han fra henne. Han lovte å komme igjen før tre år var gått, men etter ti år sendte bud på Huld seidkone som skulle seide Vanlande tilbake til Finland eller drepe ham. Seiden førte til at Sveigde fikk maredrøm, hvor mara tråkket på ham til han døde. Driva hadde en sønn med Vanlande, Visbur («sikker sønn»), som hun sendte til Svitjod.
Fossestuen

Fossestuen er en tidligere restaurant på vestsiden av Nidelva ved Nedre Leirfoss i Trondheim. Fossestuen ble oppført i 1892 etter at veien frem til fossen ble anlagt i juli samme år. Fossestuen var på grunn av sin beliggenhet til fossen et yndet utfartssted for Trondheims befolkning, og det var også et fast innslag for omvisning av besøkende turister i byen. Med oppføring av broen over Nedre Leirfoss i 1909 ble det mulig å ta rundturer rundt fossene, noe som ble populært blant turister som anløp byen med turistskip i 1920-årene.
Hovedbygningen var opprinnelig oppført i dragestil med veranda, spisestue, to peisestuer og flere værelser. Dette bygget ble sterkt skadet av brann i 1930, men ble bygget opp igjen med et funksjonalistisk preg. I 1960 ble Fossestuen solgt til en privat aktør, som i en tid fremover drev stedet som et pleie- og rekonvalesenthjem. Etter dette ble bygget overtatt av Trondheim kommune, som benyttet Fossestuen som flyktningemottak, før stedet ble benyttet som studenthjem. Fra 2007 kom bygningen igjen på private hender og ble ombygget til leiligheter.
Live from the Camden Palace

Live From the Camden Palace er en musikk-DVD av rockebandet Hüsker Dü, opprinnelig innspilt for det britiske TV-programmet «Live in London» 14. mai 1985. Konserten ble utgitt av Trillion Pictures i 1985 på VHS (under navnet Makes No Sense At All), noe som førte til at bandet gikk til rettslige skritt mot selskapet på grunn av kontraktbrudd. 5. februar 2007 ble konserten gjenutgitt på DVD som en del av serien «30 Years of Punk» av det australske selskapet MRA Entertainment.
Werrington County (New South Wales)

Historie

Werrington County var en del av området som Darug folket bebodde i før-europeisk tid. Werrington County var endel av tomtetildelingen i 1806 gitt ti l Mary King, yngstedatter av Guvernør Philip Gidley King. Werrington County var siden landbruksområde til tidlig 1980-tallet når hustomter ble solgt for å bygge de nåværende husene i bydelen. Barneskolen ble etablert 1982 og flyttet innad i bydelen i 1988.

Geografi

Werrington County er topografisk på et høyere nivå enn de fleste andre bydelene i Penrith området. Bekken Werrington Creek går langs den østlige grensen av bydelen. Innsjøen Werrington Lake ligger i det sørvestlige hjørnet av bydelen.

Handelsområde

Werrington County huser en barnehage, Werrington County Public School, et lite kjøpesenter, to bensinstasjoner, Henry Lawson klubben, Namatjira Neighbourhood Centre og tennis baner.

Transport

Busser i bydelen tar passasjer til nærmeste jernbanestasjon Werrington.

Styresett

På lokalnivå er Werrington County en del av City of Penrith, representert av Lexie Cettolin, Kevin Crameri, Ross Fowler, Pat Sheehy (nåværende ordfører i Penrith) og John Thain. På statlig nivå er bydelene en del av valgdistriktet Londonderry, representert av Labor's Allan Shearan. Føderalt er bydelen en del av Lindsay, representert av Labor Party Member David Bradbury. Werrington County er en del av Deerubbin Local Aboriginal Land Council Area.
Jesús Gallardo

Landslaget

Han ble tatt ut i Mexicos tropp til VM i fotball 2018 i Russland.
Obdurodon

Utbredelse

I motsetting til moderne nebbdyr som bare finnes i små områder i Australia, hadde slekten Obdurodon utbredelse over store deler av kontinentet, og er også funnet i Sør-Amerika. Trolig har slekten hat sirkumpolar utbredelse rundt Antarktis, den gangen Australia, Antakrtis og Sør-Amerika var forbundet. Funnet fra Patagonia er 61 millioner år gammelt, og representerer ikke bare det eneste nebbdyret funnet utenfor Australia, men er også det eldste funnet funnet av et nebbdyr overhode.

Bygning og levevis

Alle artene har liknet det nålevende nebbdyret fysisk, men noen av dem har vært større. Særlig O. tharalkooschild har vært stor, med en beregnet kroppslenhgde på en meter og med et kraftig nebb. Trolig har den kunnet livnære seg av muslinger, større krepsdyr og kanskje små skilpadder.
Jackson (Tennessee)

Jackson er en by i Tennessee i USA. Næringslivet er veldig allsidig, og består blant annet av produksjon av diverse tekstiler, møbler og bomull. Byen ligger 120 km fra Memphis.
Musikkåret 1454

Dødsfall

...
Fugleskittviklere

Utseende

Middelsstore til ganske store (de norske artene med vingespenn 15-24 millimeter), grå eller brune og hvite viklere. Som det norske navnet tyder på ligner mange av disse artene på fugleskitt når de sitter i ro. Forvingens indre del er grå eller brun, den ytre delen hvit, der ligner dermed på den hvite pastaen av urinsyre som man oftest ser i fugleskitt. Likheten gir trolig disse artene et betydelig vern mot å bli spist av fugler.

Levevis

Larvene utvikler seg blant sammenspundne blader på busker og løvtrær. De fleste artene lever på planter i rosefamilien, men det er også noen som foretrekker trær og busker i vierfamilien.

Utbredelse

Slekten er utbredt i Palearktis, Nord-Amerika og i Sørøst-Asia.
Huailai

Huailai (kinesisk: 怀来县; pinyin: Huáilái Xiàn) er et fylke i provinsen Hebei i Folkerepublikken Kina. Det ligger under byprefekturet Zhangjiakou.
Fylket hadde 327 684 innbyggere i 1999.

Kulturminner

Poststasjonen i landsbyen Jimingyi (Jimingyi cheng, 鸡鸣驿城) fra Mingdynastiets tid ble i 2001 oppført på Folkerepublikken Kinas liste over kulturminner.

Samferdsel

Kinas riksvei 110 løper gjennom området. Den begynner i Beijing og passerer gjennom Zhangjiakou, Jining, Hohhot og Baotou til den ender i Yinchuan i den autonome region Ningxia Hui.
Spath Peninsula

Spath Peninsula er en isfri halvøy, som er 6,5 km lang, helt nordøst på Snow Hill Island. Den ble navngitt av United Kingdom Antarctic Place-Names Committee (UK-APC) i 1995 etter Leonard Frank Spath (1882–1957), som var en britisk paleontolog som skrev en klassisk artikkel om ammonitter fra James Ross Island-området for Falkland Islands Dependencies Survey (FIDS).
L'Ulivo

Forente i Oliventreet

Den 13. september 2004 ble Oliventreet føderasjonen Uniti nell'Ulivo, bestående av de samme fire partiene som deltok i alliansen ved valget til nytt EU-parlament.
Rase

Rase er en kategori brukt i den biologiske systematikken. En rase er en lokal (landrase, en lite foredlet og spesialisert rase) eller fremavlet variant (kulturrase, en høyt foredlet og spesialisert rase) av en art.

Bruk av rasebegrepet i biologien

Begrepet «rase» er relativt upresist og har begrenset nytte i biologien. Noen, men ikke alle arter kan deles i raser. I de tilfeller der man har valgt å dele en art inn i flere raser, er dette gjort for å representere den geografiske variasjonen i artens morfologiske, økologiske og/eller genetiske egenskaper.
Raser sameksisterer altså vanligvis ikke i det samme området. Blant ville bestander brukes vanligvis begrepet underart eller økotype, rase brukes først og fremst om helt eller delvis kultiverte tamdyr, der varianter er frembrakt ved avl (se også kultivar). Rent systematisk er rase en enhet under underart. Et eksempel på dette er underarten tamhunden, som deles inn i en rekke hunderaser. Oftest brukes begrepet rase i stedet for populasjon eller underart når det gjelder framavlede varianter av tamdyr.
Uttrykket er ytterligere svekket av at det tyske rase og det engelske race har forskjellig betydning. Den engelske betydningen av ordet er svært upresis og kan best oversettes med type. Den norske betydningen følger den tyske som er mer presis. I den grad arter er delt i både underarter og raser, er raser mindre enheter enn underartene (dvs. flere raser utgjør én underart). På grunn av overvekt av engelsk i moderne faglitteratur, har begrepet rase blitt mindre presist og brukes nesten ikke i moderne biologi.
Simrik Airlines

Simrik Airlines Pvt. Ltd. er et flyselskap i Katmandu, Nepal.

Ulykker og hendelser

Den 10. april 2015 punkterte nesehjulet på et Dornier fly under taxi-ing på Lukla med passasjerer
Vinteruniversiaden 1970

Vinteruniversiaden 1970, den 6. vinteruniversiade ble avholdt i Rovaniemi i Finland. 591 studenter fra 25 nasjoner deltok i 7 idretter. Åpningsseremonien var 3. april og avslutningsseremonien 9. april 1970.
Nakanaia

Levevis

Både larvene og de voksne (imago) er planteetere.

Utbredelse

Arten lever på Ny-Guinea (New Britain).